****

**ЗАХИРГААНЫ ХЭМ ХЭМЖЭЭНИЙ АКТЫН ТӨСӨЛД ХИЙСЭН**

**НӨЛӨӨЛЛИЙН ШИНЖИЛГЭЭНИЙ ТАЙЛАН**

“УЛААНБААТАР ХОТЫН НУТАГ ДЭВСГЭРТ ТЭЭВРИЙН ХЭРЭГСЛИЙН

 ЗОГСООЛ АЖИЛЛУУЛАХ, ТӨЛБӨР АВАХ ҮЙЛ АЖИЛЛАГААНЫ ЖУРАМ”

Улаанбаатар хот

2023 он

**АГУУЛГА**

УДИРТГАЛ.......................................................................................................................3

ЗАХИРГААНЫ ХЭМ ХЭМЖЭЭНИЙ АКТЫН НӨЛӨӨЛЛИЙН ШИНЖИЛГЭЭ...........3-7

НЭГ. Нөхцөл байдлын дүн шинжилгээ..........................................................................8

* 1. Ерөнхий мэдээлэл....................................................................................................8

ХОЁР.АКТ гаргах ҮНДЭСЛЭЛ, ШААРДЛАГА, ЗОРИЛТ................................................8

2.1 Тухайн актыг гаргах үндэслэл..................................................................................8

2.2 Тухайн актыг гаргах шаардлага...............................................................................8

2.3 Зорилтыг тодорхойлсон байдал..............................................................................8

ГУРАВ. ТУХАЙН АКТЫН ЕРӨНХИЙ БҮТЭЦ, ЗОХИЦУУЛАХ ХАРИЛЦАА

ХАМРАХ ХҮРЭЭ..............................................................................................................9

3.1 Актын ерөнхий бүтэц................................................................................................9

3.2 Зохицуулах харилцаа...............................................................................................9

ДӨРӨВ.АКТ ГАРСНЫ ДАРАА ЭРХ, ХУУЛЬ ЁСНЫ АШИГ

СОНИРХОЛ НЬ АЛИВАА БАЙДЛААР ХӨНДӨГДӨХ БҮЛГИЙГ

ТОДОРХОЙЛСОН БАЙДАЛ......................................................................................9-10

ТАВ. АКТЫН ЗОХИЦУУЛАЛТ НЬ НИЙГЭМ, ЭДИЙН ЗАСАГ, БАЙГАЛЬ

 ОРЧИНД ҮЗҮҮЛЭХ ҮР НӨЛӨӨГ ҮНЭЛСЭН БАЙДАЛ...............................................10

Нийгэм, эдийн засагт үзүүлэх үр нөлөө ...................................................................................................................................10-11

Байгаль орчинд үзүүлэх нөлөө...............................................................................11-12

ЗУРГАА. ТУХАЙН АСУУДЛЫГ ЗОХИЦУУЛЖ БАЙГАА ХҮЧИН ТӨГӨЛДӨР

ХУУЛЬ, ЗАХИРГААНЫ ХЭМ ХЭМЖЭЭНИЙ АКТ БАЙГАА ЭСЭХИЙГ

ТОДОРХОЙЛСОН БАЙДАЛ.........................................................................................12

ДОЛОО. АКТЫГ ХЭРЭГЖҮҮЛЭХЭД ШААРДЛАГАТАЙ ХҮНИЙ НӨӨЦ,

ТЕХНИК, ЭДИЙН ЗАСГИЙН ТООЦОО........................................................................13

# УДИРТГАЛ

“Улаанбаатар хотын нутаг дэвсгэрт тээврийн хэрэгслийн зогсоол ажиллуулах, төлбөр авах үйл ажиллагааны журам” захиргааны хэм хэмжээний актын төслийг бэлтгэхдээ Захиргааны ерөнхий хуулийн 61 дүгээр зүйлийн 61.4, 61.5 дахь хэсэг, Хууль зүй, дотоод хэргийн сайдын 2018 оны 7 дугаар сарын 25-ны өдрийн а/147 дугаар тушаалаар баталсан “Захиргааны хэм хэмжээний актын төсөл бэлтгэх явцад нөлөөллийн шинжилгээ хийх аргачлал”-ын дагуу нөлөөллийн шинжилгээг хийсэн болно.Үүнд:

1. Акт гаргах үндэслэл, шаардлага, зорилт;
2. Тухайн актын ерөнхий бүтэц, зохицуулах харилцаа, хамрах хүрээ;
3. Акт гарсны дараа эрх, хууль ёсны ашиг сонирхол нь аливаа байдлаар хөндөгдөх бүлгийг тодорхойлох;
4. Хүний эрх, эрх чөлөө, өрсөлдөөнийг хязгаарласан, эдийн засаг, нийгмийн болон бусад үйл ажиллагаанд саад хориг учруулсан, аливаа хүнд суртал, авлига гарах нөхцөл боломж бүрдүүлсэн байж болзошгүй зохицуулалт агуулж байгаа эсэх;
5. Тухайн асуудлыг зохицуулж байгаа хүчин төгөлдөр хууль, захиргааны хэм хэмжээний акт байгаа эсэх;
6. Актыг хэрэгжүүлэхэд шаардлагатай хүний нөөц, техник, эдийн засгийн тооцоо.

Журмын төсөлд нөлөөллийн шинжилгээ хийхдээ хууль болон аргачлалд тусгасан зарчмыг баримтлан, Захиргааны хэм хэмжээний актыг батлан гаргахад олон нийтийн оролцоог хангах, эерэг болон сөрөг талуудыг харьцуулан судалж, шийдвэрийн эдийн засаг, нийгмийн амьдралд үзүүлэх нөлөөлөл, үр дагаврыг урьдчилан тооцсоны үндсэн дээр тухайн харилцааг зохицуулах үр дүнтэй зохицуулалт бүхий зорилгодоо нийцсэн, бодит нөхцөлд тохирсон, үндэслэл бүхий шийдвэр гаргах нөхцөлийг тодорхойлохыг зорьсон.

# “УЛААНБААТАР ХОТЫН НУТАГ ДЭВСГЭРТ ТЭЭВРИЙН ХЭРЭГСЛИЙН ЗОГСООЛ АЖИЛЛУУЛАХ, төлбөр авах үйл ажиллагааны ЖУРАМ” ЗАХИРГААНЫ ХЭМ ХЭМЖЭЭНИЙ АКТЫН НӨЛӨӨЛЛИЙН ШИНЖИЛГЭЭ

|  |  |
| --- | --- |
| Үндэслэл шаардлага, зорилт | **Үндэслэл:** Авто замын тухай хуулийн 30 дугаар зүйлийн 30.3 дэх хэсэгт /Нийслэл, орон нутгийн чанартай болон авто зам, замын байгууламж ашигласны төлбөр авах үйл ажиллагааны журмыг аймаг, нийслэлийн Засаг дарга баталж, мөрдүүлнэ./**Шаардлага:** Авто замын тухай хуулийн хэрэгжилтийг хангах.Нийслэлийн Засаг даргын 2022 оны А/1042 дугаар захирамжаар батлагдсан Ажлын хэсгийн /“Замын хөдөлгөөний удирдлагын төв” ОНӨТҮГ, Нийслэлийн Хот байгуулалт, хөгжлийн газар, Авто замын хөгжлийн газар, Газар зохион байгуулалтын алба/ хамтран гаргасан судалгаанаас үзэхэд Их тойруугийн дотор тээврийн хэрэгслийн зогсоолоор ашиглаж байгаа хаалттай болон хаалтгүй /метрийн/ нийт 344 байршлын 15,181 зогсоол тоологдсон. Үүнээс хаалттай зогсоол /гэрээтэй/ 2,235 тээврийн хэрэгслийн багтаамж бүхий 40 зогсоол, хаалттай зогсоол /гэрээгүй/ 10,038 тээврийн хэрэгслийн багтаамж бүхий 268 зогсоол байгаа бол дотоод хэрэгцээний зайлшгүй шаардлагатай 36 байршилд 1,441 зогсоол, хаалтгүй зогсоол /метрийн/ 31 гудамжинд 1467 зогсоол байна. Эндээс Улаанбаатар хотын хэмжээнд тээврийн хэрэгслийн зогсоолын эрэлт нийлүүлэлтийн хооронд хичнээн их зөрүүтэй, зогсоолын хүртээмж чанар стандартын боловсронгуй болгох зайлшгүй шаардлагатай болсоныг харуулж байна. Автомашины тоо өсөхийн зэрэгцээ зориулалтын зогсоолын хүртээмж хангалтгүй байгаагаас шалтгаалж замын хөдөлгөөний дүрэм зөрчиж сул чөлөөтэй талбай, явган зам, авто замын зорчих хэсгийн хажууд болон нэгдүгээр эгнээг зогсоол болгон ашиглаж, хөдөлгөөнд саад болж улмаар замын хөдөлгөөний ачааллыг улам бүр нэмэгдүүлж байна.Үүнийг шийдвэрлэхэд олон улсын жишигт нийцсэн, стандарт бүхий тээврийн хэрэгслийн зогсоолын нэгдсэн удирдлагын систем бий болгон хотын төвийн тээврийн хэрэгслийн зогсоолуудыг төлбөртэй болгож, хувийн авто машинаар зорчих зорчилтыг бууруулах, нийтийн тээврийн автобус, такси үйлчилгээний хэрэглээг нэмэгдүүлснээр замын хөдөлгөөний түгжрэлийг бууруулахад гол хүчин зүйл болох юм.**Зорилт:** Нийслэл Улаанбаатар хотын түгжрэлийг шийдэх аргын нэг нь хотын төв рүү зорчих автомашины тоог хязгаарлах, олон улсад авч хэрэгжүүлдэг аргын нэг болох хотын төвд байрлаж буй тээврийн хэрэгслийн зогсоолуудыг төлбөртэй болгон зогсоолын нэгдсэн систем бий болгох зайлшгүй шаардлагатай байна. |
| Журмын ерөнхий бүтэц, зохицуулах харилцаа, хамрах хүрээ | **Бүтэц:**Гарчиг: Журам батлах тухайТэмдэглэх хэсэг: Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 24 дүгээр зүйлийн 24.1.13 дахь заалт, 66 дугаар зүйлийн 66.1 дэх хэсэг, Монгол Улсын нийслэл Улаанбаатар хотын эрх зүйн байдлын тухай хуулийн 8 дугаар зүйлийн 8.3.11 дэх заалт, 22 дугаар зүйлийн 22.5 дахь хэсэг, Авто замын тухай хуулийн 30 дугаар зүйлийн 30.3 дэх хэсэг, Замын хөдөлгөөний аюулгүй байдлын тухай хуулийн 9 дүгээр зүйлийн 9.4.2 дахь заалтыг тус тус үндэслэн ЗАХИРАМЖЛАХ нь:Тогтоох хэсэг:1. Улаанбаатар хотын нутаг дэвсгэрт тээврийн хэрэгслийн зогсоол ажиллуулах журмыг хавсралт ёсоор баталсугай.
2. Журмыг үйл ажиллагаандаа мөрдөж ажиллахыг “Замын хөдөлгөөний удирдлагын төв” (С.Адъяасүрэн)-д, хэрэгжилтэд нь хяналт тавьж ажиллахыг Нийслэлийн Засаг даргын Тамгын газар (И.Баатархүү)-т тус тус үүрэг болгосугай.

**Зохицуулах харилцаа:** Улаанбаатар хотод 2012 онд хүн амын тоо 1,318,130, бүртгэлтэй автомашин 344,511 байсан бол 2022 онд хүн амын тоо 1,596,335, бүртгэлтэй автомашин 615,622 болж сүүлийн арван жилд хүн амын тоо 1,2 дахин, тээврийн хэрэгслийн тоо 2 дахин өссөн байна.2022 оны байдлаар Нийслэл Улаанбаатар хотод бүртгэлтэй тээврийн хэрэгслийн 62% буюу 383,703 тээврийн хэрэгсэл нь өдөр тутам идэвхтэй замын хөдөлгөөнд оролцон бүртгэлийн камерт бүртгэгддэг ба хотын төв хэсэг болох Их тойруу дотор яам засгийн газрын 25, Төр захиргааны 23, Улсын эмнэлэг 9, Их дээд сургууль 29, томоохон зах, худалдаа үйлчилгээний төв 10, Ерөнхий боловсролын сургууль 11, Хувийн хэвшлийн бизнесийн төв 31 зэрэг нийт олон нийтийн 138 байгууллага байрлаж байна. Үүнээс шалтгаалан хотын төв рүү зорчих зорчилт нэмэгдэн өглөө оройны оргил ачааллын цагуудад хөдөлгөөний хурд удаашран замын түгжрэл үүсэж байна. Улаанбааатар хотын нутаг дэвсгэрт нийтэд үйлчлэх тээврийн хэрэгслийн зогсоолын зориулалтаар батлагдсан барилга, зам талбай дахь төвлөрсөн ил болон дотор зогсоол, гудамж зам дагуух зогсоол хамрагдана.**Хамрах хүрээ:** Улаанбаатар хотын нутаг дэвсгэрт байгаа хувийн өмчийн байшин барилгын төвлөрсөн ил болон дотор зогсоолоос бусад нийтийн эзэмшлийн төвлөрсөн зогсоол, гудамж зам дагуух зогсоол, нийтийн эзэмшлийн талбай хамаарна. |
| Эрх, хууль ёсны ашиг сонирхол нь хөндөгдөх бүлгийг тодорхойлсон байдал | Тогтоолын төсөл болон хууль ёсны ашиг сонирхол хөндөгдөх бүлгийн хүрээнд хэлэлцүүлгийг Захиргааны ерөнхий хуулийн 62 дугаар зүйлийн 62.4.3-т заасан “цахим хуудас, харилцаа холбооны хэрэгслээр санал авах” хэлбэрээр 2022 оны 07 дугаар сарын 08-наас 08 дугаар сарын 08-ны өдрийн хооронд “Улаанбаатар хотын нутаг дэвсгэрт тээврийн хэрэгслийн зогсоол ажиллуулах журам”-ын шинэчилсэн төсөл нэртэй санал асуулгыг бэлтгэн ulaanbaatar.mn цахим хуудсанд 30 хоног байршуулан зохион байгуулсан. Тогтоолын төсөлд холбогдох дараах 3 асуултыг тавьсан. Үүнд:1. Улаанбаатар хотод тээврийн хэрэгслийн зогсоолын нэгдсэн систем бий болж, хүний оролцоогүй болохыг та дэмжих үү ?

Цахимаар нийт 112 иргэн санал өгсний 86,6% буюу 97 нь дэмжиж, 7,1% буюу 15 нь дэмжихгүй байна гэсэн.2. Та төлбөртэй зогсоолоор ямар үед үйлчлүүлдэг вэ ?Цахимаар нийт 101 иргэн санал өгсний 64.4% буюу 65 нь ажиллаж байхдаа, 26,7% буюу 27 нь үйлчилгээний газраар үйлчлүүлэхдээ, 8,9% буюу 9 нь ажил хөөцөлдөх гэсэн байна.3. Та ямар зогсоол ашигладаг вэ ?Цахимаар нийт 101 иргэн санал өгсний 61,4% буюу 62 нь нийтийн зогсоол, 20,8% буюу 21 нь хувийн грааш зогсоол, 17,8% буюу 18 нь төлбөртэй зогсоол гэсэн байна. |
| Хүний эрх, эрх чөлөө, өрсөлдөөнийг хязгаарласан, эдийн засаг, нийгмийн болон бусад үйл ажиллагаанд саад хориг учруулсан, аливаа хүнд суртал, авлига гарах нөхцөл боломж бүрдүүлсэн байж болзошгүй зохицуулалт агуулж байгаа эсэх | **Ялгаварлан гадуурхсан эсхүл аль нэг бүлэгт давуу байдал үүсгэх эсэх;**Үгүй. /Энэхүү тарифийн эхний 2 цагийн үнэлгээ нь одоо үйлчилж байгаа зах зээлийн үнэлгээтэй ижил бөгөөд аливаа нэг бүлэгт давуу байдал олгоогүй болно./**Хүний эрхийг хязгаарласан зохицуулалт агуулж байгаа эсэх, хэрэв тийм бол хуульд нийцсэн эсэх;**Үгүй./Зогсоолын үйлчилгээ, үнэ тариф нь боломжит сонголтыг санал болгож тээврийн хэрэгслийн зогсоолыг эргэлтэд оруулж хүн бүр тэгш эрх эдэлнэ./**Жендерийн эрх тэгш байдлыг хангасан эсэх;**Тийм. /Зогсоолын үйлчилгээ, үнэ тариф нь жендерийн байдлаар тодорхойлогдохгүй болно./**Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх;**Үгүй. /Зогсоолын төлбөрийн тогтолцоо нь зөвхөн хотын төв, төвөөс гаднах бүсэд ялгаатай байх учир дотоод, гадаадын аж ахуй нэгж хоорондын өрсөлдөөнд нөлөөлөхгүй./**Хязгаарлагдмал өрсөлдөөний улмаас үнийн хөөрөгдөл бий болох эсэх;**Үгүй. /Зогсоолын хэрэгцээ нь үйлчлүүлэгчийн эрэлтээр тодорхойлогдох тул үнийн хөөрөгдөл үүсэхгүй./**Аль нэг аж ахуйн нэгжид, ялангуяа зах зээлд шинээр орж ирж байгаа аж ахуйн нэгжүүдийн хувьд бэрхшээл, хүндрэл бий болох эсэх;**Үгүй. /Аж ахуй нэгжтэй холбогдох хууль, тогтоол, журамд заасны дагуу гэрээ хийнэ./**Төрийн байгууллага болон бусад иргэн, хуулийн этгээдэд захиргааны шинж чанартай нэмэлт ачаалал бий болох эсэх;**Тийм. /”Замын хөдөлгөөний удирдлагын төв” НӨҮГ-ийн дүрэмд зогсоолын үйл ажиллагааг хянах нэмэлт өөрчлөлт оруулан НИТХ-аар батлуулна./**Аж ахуйн нэгжийн үйл ажиллагааг зогсооход хүргэх эсэх;**Үгүй./ Аж ахуйн нэгжийн үйл ажиллагааг тогтвортой явуулахад чиглэнэ./**Эдийн засаг, нийгмийн болон бусад үйл ажиллагаанд ямар нэгэн саад хориг тогтоох эсэх, хэрэв тийм бол тэр нь хуульд нийцсэн эсэх;**Үгүй./Эдийн засаг, нийгэм болон бусад үйл ажиллагаанд саад хориг тогтоохгүй./**Хэрэглэгчдийн эрх ашигт нөлөөлөх эсэх;**Үгүй./Хэрэглэгчдэд тэгш хүртээмжтэй байх нөхцөл бүрдэнэ./**Хүнд суртал, авлига гарах нөхцөл, боломж бүрдүүлсэн байж болзошгүй зохицуулалт байгаа эсэх, байгаа бол тэр нь хуульд нийцсэн эсэх;**Үгүй. /Зогсоолын удирдлагын нэгдсэн системтэй хүний оролцоо бага авлига ашиг сонирхлоос ангид/ |
| Тухайн асуудлыг зохицуулж байгаа хүчин төгөлдөр хууль, захиргааны хэм хэмжээний акт байгаа эсэх | Авто замын тухай хуулийн 30 дугаар зүйлийн 30.3 дахь хэсэгт Нийслэл, орон нутгийн чанартай болон авто зам, замын байгууламж ашигласны төлбөр авах үйл ажиллагааны журмыг аймаг, нийслэлийн Засаг дарга баталж, мөрдүүлнэ.Нийслэлийн иргэдийн Төлөөлөгчдийн Хурлын 2009 оны 12 дугаар сарын 23-ны өдрийн 4/27 дугаар тогтоолоор “Нийтийн эзэмшлийн зам талбайд тээврийн хэрэгслийн төлбөртэй зогсоол ажиллуулах журам”-ыг баталсан бөгөөд “Нийслэлийн нутаг дэвсгэрт төлбөртэй зогсоолын талаар авах зарим арга хэмжээний тухай” НИТХ-ын тогтоол хэрэгжсэнээр уг тогтоол хүчингүй болсонд тооцогдоно. |
| Хүний нөөц, техник, эдийн засгийн тооцоо | Захирамжийн хэрэгжилтийг “Замын хөдөлгөөний удирдлагын төв” ОНӨТҮГ хариуцан зохион байгуулна.Тус төв нь Нийслэлийн Иргэдийн төлөөлөгчдийн хурлын 2022 оны 07 дугаар сарын 01-ний өдрийн 76 дугаар тогтоолоор батлагдсан дүрмийн хүрээнд “Засгийн газрын болон Нийслэлийн Засаг даргын үйл ажиллагааны хөтөлбөр, Улаанбаатар хотыг хөгжүүлэх ерөнхий төлөвлөгөөний үндсэн дээр замын хөдөлгөөнийг цахим системээр оновчтой төлөвлөх, зохион байгуулах, хөдөлгөөн зохицуулах үйл ажиллагааг удирдах, хянах, мэдээлэх, тоног төхөөрөмжийн байнгын тасралтгүй ажиллагааг хангах, түүний угсралт суурилуулалтыг хийх, зөрчлийг илрүүлэх, бүртгэх, тээврийн хэрэгслийн зогсоолын үйл ажиллагаа, зөрчил гаргасан тээврийн хэрэгслийг зөөж шилжүүлэх, хотын авто замын хөдөлгөөнд оролцож буй тээврийн хэрэгслийн цахим бүртгэл хийх, холбогдох зөвшөөрөл олгох ажлыг зохион байгуулах, хяналт тавих, хөдөлгөөний бодит мэдээллийг нийтэд олон талт хэлбэрээр хүргэх зорилт бүхий мэдээлэл холбооны дэвшилтэд технологид суурилсан цахим шилжилтийг хэрэгжүүлэх үндсэн чиг үүрэгтэй ажиллаж байна. |

# НЭГ. НӨХЦӨЛ БАЙДЛЫН ДҮН шинжилгээ

## Ерөнхий мэдээлэл

Нийслэл Улаанбаатар хотын түгжрэлийг шийдэх аргын нэг нь хотын төв рүү зорчих автомашины тоог хязгаарлах, олон улсад авч хэрэгжүүлдэг аргын нэг болох хотын төвд байрлаж буй тээврийн хэрэгслийн зогсоолуудыг төлбөртэй болгон зогсоолын нэгдсэн систем бий болгох зайлшгүй шаардлагатай байна. Хотын төв рүү тээврийн хэрэгслийн зорчилт өсөхийн зэрэгцээ зориулалтын зогсоолын хүртээмж хангалтгүй байгаагаас шалтгаалж замын хөдөлгөөний дүрэм зөрчиж сул чөлөөтэй талбай, явган зам, авто замын зорчих хэсгийн хажууд болон нэгдүгээр эгнээг зогсоол болгон ашиглаж, хөдөлгөөнд саад болох явдал түгээмэл үзэгдэл болоод байна.

# ХОЁР. АКТ гаргах ҮНДЭСЛЭЛ, ШААРДЛАГА, ЗОРИЛТ

2.1. Тухайн актыг гаргах үндэслэл:

Авто замын тухай хуулийн 30 дугаар зүйлийн 30.3 дэх хэсэгт /Нийслэл, орон нутгийн чанартай болон авто зам, замын байгууламж ашигласны төлбөр авах үйл ажиллагааны журмыг аймаг, нийслэлийн Засаг дарга баталж, мөрдүүлнэ./гэж заасан.

## 2.2.Тухайн актыг гаргах шаардлага:

Захиргааны хэм хэмжээний актыг батлах гаргах шаардлага нь Авто замын тухай хуулийн хэрэгжилтийг хангах явдал юм. Нийслэл Улаанбаатар хотын иргэдийн 59% нь хотын төвд зогсоолын хүрэлцээ муу байгаа нь түгжрэл үүсгэх гол шалтгаануудын нэг гэсэн судалгааны дүн гарсан. Авто зогсоолын хүрэлцээ, хүртээмж бага байгаагаас шалтгаалж иргэд сул зогсоол хайж үргүй зорчилт хийх, зориулалтын бус газар болон явган хүний зам дээр тээврийн хэрэгслээ байршуулан бусдын хөдөлгөөнд саад учруулах, оффисын ажилчид олон цагаар тээврийн хэрэгслээ авто зогсоол дээр байршуулан авто зогсоолын эргэлтийг хаах зэргээр авто замын түгжрэлд нөлөөлж байна. Нийслэл Улаанбаатар хотод тээврийн хэрэгслийн зорчилт өсөхийн зэрэгцээ зориулалтын зогсоолын хүртээмж хангалтгүй байгаагаас шалтгаалж замын хөдөлгөөний дүрэм зөрчиж сул чөлөөтэй талбай, явган зам, авто замын зорчих хэсгийн хажууд болон нэгдүгээр эгнээг зогсоол болгон ашиглаж, хөдөлгөөнд саад болох явдал түгээмэл үзэгдэл болсон. Үүнийг шийдвэрлэхэд олон улсын жишигт нийцсэн, стандарт бүхий тээврийн хэрэгслийн зогсоолын нэгдсэн удирдлагын систем бий болгон хотын төвийн тээврийн хэрэгслийн зогсоолуудыг төлбөртэй болгож, хувийн авто машинаар зорчих зорчилтыг бууруулах, нийтийн тээврийн автобус, такси үйлчилгээний хэрэглээг нэмэгдүүлснээр замын хөдөлгөөний түгжрэлийг бууруулахад гол хүчин зүйл болох юм.

## 2.3. Зорилтыг тодорхойлсон байдал:

Олон улсын жишигт нийцсэн, стандарт бүхий тээврийн хэрэгслийн зогсоолын нэгдсэн удирдлагын систем бий болгон хотын төвийн тээврийн хэрэгслийн зогсоолуудыг төлбөртэй болгож, хувийн авто машинаар зорчих зорчилтыг бууруулах, нийтийн тээврийн автобус, такси үйлчилгээний хэрэглээг нэмэгдүүлснээр замын хөдөлгөөний түгжрэлийг бууруулахад гол хүчин зүйл болох юм.

# ГУРАВ. ТУХАЙН АКТЫН ЕРӨНХИЙ БҮТЭЦ, ЗОХИЦУУЛАХ ХАРИЛЦАА ХАМРАХ ХҮРЭЭ

## 3.1. Актын ерөнхий бүтэц:

Гарчиг: Журам батлах тухай

Тэмдэглэх хэсэг: Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 24 дүгээр зүйлийн 24.1.13 дахь заалт, 66 дугаар зүйлийн 66.1 дэх хэсэг, Монгол Улсын нийслэл Улаанбаатар хотын эрх зүйн байдлын тухай хуулийн 8 дугаар зүйлийн 8.3.11 дэх заалт, 22 дугаар зүйлийн 22.5 дахь хэсэг, Авто замын тухай хуулийн 30 дугаар зүйлийн 30.3 дэх хэсэг, Замын хөдөлгөөний аюулгүй байдлын тухай хуулийн 9 дүгээр зүйлийн 9.4.2 дахь заалтыг тус тус үндэслэн ЗАХИРАМЖЛАХ нь:

Тогтоох хэсэг:

1. Улаанбаатар хотын нутаг дэвсгэрт тээврийн хэрэгслийн зогсоол ажиллуулах журмыг хавсралт ёсоор баталсугай.
2. Журмыг үйл ажиллагаандаа мөрдөж ажиллахыг “Замын хөдөлгөөний удирдлагын төв” (С.Адъяасүрэн)-д, хэрэгжилтэд нь хяналт тавьж ажиллахыг Нийслэлийн Засаг даргын Тамгын газар (И.Баатархүү)-т тус тус үүрэг болгосугай.

**Актын хавсралт:**

Улаанбаатар хотын нутаг дэвсгэрт тээврийн хэрэгслийн зогсоол ажиллуулах, төлбөр авах үйл ажиллагааны журам

## 3.2. Зохицуулах харилцаа, хамрах хүрээ

Улаанбаатар хотын нутаг дэвсгэрт нийтэд үйлчлэх тээврийн хэрэгслийн зогсоолын зориулалтаар батлагдсан барилга, зам талбай дахь төвлөрсөн ил болон дотор зогсоол, гудамж зам дагуух зогсоолоор үйлчлүүлэх автомашин эзэмшигч иргэн, аж ахуйн нэгжийн авто зогсоол ашигласны төлбөр авах харилцааг зохицуулна.

# ДӨРӨВ. АКТ ГАРСНЫ ДАРАА ЭРХ, ХУУЛЬ ЁСНЫ АШИГ СОНИРХОЛ НЬ АЛИВАА БАЙДЛААР ХӨНДӨГДӨХ БҮЛГИЙГ ТОДОРХОЙЛСОН БАЙДАЛ

*Эрх, ашиг сонирхол нь хөндөгдөж болзошгүй бүлэг, иргэн, хуулийн этгээд:* Нийслэлийн нутаг дэвсгэрт төлбөртэй авто зогсоолд автомашин байршуулах иргэн, аж ахуйн нэгж байгууллагууд, авто тээврийн үйл ажиллагаа эрхлэгч иргэн аж, ахуй нэгж байгууллагууд.

“Улаанбаатар хотын нутаг дэвсгэрт тээврийн хэрэгслийн зогсоол ажиллуулах, төлбөр авах үйл ажиллагааны журам”-ын төсөл болон хууль ёсны ашиг сонирхол хөндөгдөх бүлгийн хүрээнд хэлэлцүүлгийг Захиргааны ерөнхий хуулийн 62 дугаар зүйлийн 62.4.3-т заасан “цахим хуудас, харилцаа холбооны хэрэгслээр санал авах” хэлбэрээр 2022 оны 07 дугаар сарын 08-наас 08 дугаар сарын 08-ны өдрийн хооронд санал асуулгыг бэлтгэн <https://ulaanbaatar.mn/> цахим хуудсанд 30 хоног байршуулан зохион байгуулсан. Журмын төсөлд холбогдох дараах 3 асуултыг тавьсан. Үүнд:

1. Улаанбаатар хотод тээврийн хэрэгслийн зогсоолын нэгдсэн систем бий болж, хүний оролцоогүй болохыг та дэмжих үү ?

Цахимаар нийт 112 иргэн санал өгсний 86,6% буюу 97 нь дэмжиж, 7,1% буюу 15 нь дэмжихгүй байна гэсэн.

2. Та төлбөртэй зогсоолоор ямар үед үйлчлүүлдэг вэ ?

Цахимаар нийт 101 иргэн санал өгсний 64.4% буюу 65 нь ажиллаж байхдаа, 26,7% буюу 27 нь үйлчилгээний газраар үйлчлүүлэхдээ, 8,9% буюу 9 нь ажил хөөцөлдөх гэсэн байна.

3. Та ямар зогсоол ашигладаг вэ ?

Цахимаар нийт 101 иргэн санал өгсний 61,4% буюу 62 нь нийтийн зогсоол, 20,8% буюу 21 нь хувийн грааш зогсоол, 17,8% буюу 18 нь төлбөртэй зогсоол гэсэн байна.



# ТАВ. АКТЫН ЗОХИЦУУЛАЛТ НЬ ХҮНИЙ ЭРХ, ЭРХ ЧӨЛӨӨ, НИЙГЭМ, ЭДИЙН ЗАСАГ, БАЙГАЛЬ ОРЧИНД ҮЗҮҮЛЭХ ҮР НӨЛӨӨГ ҮНЭЛСЭН БАЙДАЛ

“Улаанбаатар хотын нутаг дэвсгэрт тээврийн хэрэгслийн зогсоол ажиллуулах, төлбөр авах үйл ажиллагааны журам батлах тухай” захирамж нь өрсөлдөөнийг хязгаарласан, бусад үйл ажиллагаанд саад хориг учруулсан, аливаа хүнд суртал, авилга гарах нөхцөл боломж бүрдүүлсэн зохицуулалт агуулаагүй болно.

Захирамжаар хүний эрх, эрх чөлөө, өрсөлдөөнийг хязгаарласан, эдийн засаг, нийгмийн болон бусад үйл ажиллагаанд саад хориг учруулсан, аливаа хүнд суртал, авлига гарах нөхцөл боломж бүрдүүлсэн байж болзошгүй зохицуулалт агуулж байгаа эсэхийг ерөнхий асуултуудад хариулах замаар тодорхойлов.

## Нийгэм, эдийн засагт үзүүлэх үр нөлөө

|  |  |  |
| --- | --- | --- |
|  Холбогдох асуулт  | Хариулт | Тайлбар |
| Тийм | Үгүй |
| Ялгаварлан гадуурхсан эсхүл аль нэг бүлэгт давуу байдал үүсгэх эсэх; |  | √ |  |
| Хүний эрх, эрх чөлөө ялгаварлан гадуурхсан буюу аль нэг бүлэгт давуу байдал үүсгэх эсэх; |  | √ |    |
| Жендерийн эрх тэгш байдлыг хангасан эсэх; | √ |  |   |
| Зохицуулалт нь хүний эрхийг хязгаарласан бол энэ нь хууль ёсны зорилгод нийцсэн эсэх; |  | √ |   |
| Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх; |  | √ |   |
| Хязгаарлагдмал өрсөлдөөний улмаас үнийн хөөрөгдлийг бий болгох эсэх; |  | √ |   |
| Аль нэг аж ахуйн нэгжид, ялангуяа зах зээлд шинээр орж ирж байгаа аж ахуйн нэгжүүдийн хувьд бэрхшээл, хүндрэл бий болох эсэх; |  | √ |  |
| Төрийн байгууллага болон аж ахуйн нэгж байгууллагад захиргааны шинж чанартай нэмэлт ачаалал бий болгож байгаа эсэх; | √ |  |  |
| Аж ахуйн нэгжийн үйл ажиллагааг зогсооход хүргэх эсэх |  | √ |  |
| Эдийн засаг, нийгмийн болон бусад үйл ажиллагаанд ямар нэгэн саад хориг тогтоох эсэх, хэрэв тийм бол тэр нь хуульд нийцсэн эсэх; |  | √ |  |
| Хэрэглэгчдийн эрх ашигт нөлөөлөх эсэх. |  | √ |  |
| Хүнд суртал, авлига гарах нөхцөл, боломж бүрдүүлсэн байж болзошгүй зохицуулалт байгаа эсэх, байгаа бол тэр нь хуульд нийцсэн эсэх; |  | √ |  |

Тайлбар 1: Түгжрэл үүсэх нэг хүчин зүйл бол авто зогсоолын хүртээмж, менежментийн асуудал юм. 2022 оны байдлаар Нийслэл Улаанбаатар хотод бүртгэлтэй 615,622 тээврийн хэрэгсэл байдаг ба үүний 62% буюу 383,703 тээврийн хэрэгсэл нь өдөр тутам идэвхтэй замын хөдөлгөөнд оролцдог байна. Нийтийн болон хувийн хэвшлийн, орон сууцны зогсоол, шинээр судлагдсан гэх мэт нийт 16,696 зогсоолд иргэд тээврийн хэрэгслээ байршуулах боломжтой ба 1 зогсоолд 23 ширхэг тээврийн хэрэгсэл ноогдож байгаа нь цаашид авто зогсоолуудын менежментийг сайжруулж, удирдлага менежментийн ухаалаг систем болон зорчилт хөдөлгөөний менежментийн системүүдтэй уялдаа холбоотой ажиллуулах шаардлагатайг харуулж байна.

Иргэдийн 59% нь хотын төвд зогсоолын хүрэлцээ муу байгаа нь түгжрэл үүсгэх гол шалтаануудын нэг гэж үзжээ. Нийслэлийн замын түгжрэл өглөө ажил, хичээл цуглах болон орой ажил, хичээл тарах үеэр оргил цэгтээ хүрдэг. Энэ нь хөдөлгөөний эрчмийг оргил цэгт хүргэж байгаа тээврийн хэрэгслээр зорчигчид нь ажил, хичээлд ирэх буюу ажил, хичээлээс гэр рүүгээ зорчиж байгаа иргэд гэдгийг харуулж байна. Хотын төвийн хэсэгт авто зогсоолын хүрэлцээ, хүртээмж бага байгаагаас шалтгаалж иргэд сул зогсоол хайж үргүй зорчилт хийх, зориулалтын бус газар тээврийн хэрэгслээ байрлуулж бусдын хөдөлгөөнд саад учруулах зэргээр замын хөдөлгөөний ачаалал нэмэгдэх нэг шалтгаан болж байна.Тээврийн хэрэгслийн жил тутам тогтмол нэмэгдэж байгаа нь авто зогсоолын хүртээмж чанар стандартын боловсронгуй болгох зайлшгүй шаардлагатай болсныг харуулж байна.

Тайлбар 2: Авто замын түгжрэлийг бууруулах хүрээнд зорчилтын эрэлтийн менежмент (Travel demand management)-ийн нэг арга хэрэгсэл болох авто зогсоолын оновчтой зохицуулалтыг хэрэгжүүлэх, цаашид шинээр барих авто зогсоолыг түгжрэлийг бууруулах зорилгод нийцсэн стандарт, нормын дагуу барьж байгуулах, авто зогсоолын нийлүүлэлтийг нийтийн тээврийн сүлжээтэй уялдуулж авто зам, замын байгууламж ашигласны төлбөр авах замын чиглэл, замын урт, төлбөрийн хэмжээг зайлшгүй өөрчлөх шаардлагатай байна.

Олон улсын жишгийг харгалзан төлбөртэй зогсоолын хувьд байршлаас хамаарч зогсоолд зогсох цагийн хязгаарлалттай байна. Хэрэв цагийн хязгаарлалтаас давсан нөхцөлд өндөр торгуулиар торгох зохицуулалттай байдаг.

**ЗУРГАА.ТУХАЙН АСУУДЛЫГ ЗОХИЦУУЛЖ БАЙГАА ХҮЧИН ТӨГӨЛДӨР ХУУЛЬ, ЗАХИРГААНЫ ХЭМ ХЭМЖЭЭНИЙ АКТ БАЙГАА ЭСЭХИЙГ ТОДОРХОЙЛСОН БАЙДАЛ**

Авто замын тухай хуулийн 30 дугаар зүйлийн 30.3 дахь хэсэгт Нийслэл, орон нутгийн чанартай болон авто зам, замын байгууламж ашигласны төлбөр авах үйл ажиллагааны журмыг аймаг, нийслэлийн Засаг дарга баталж, мөрдүүлнэ.

Нийслэлийн иргэдийн Төлөөлөгчдийн Хурлын 2009 оны 12 дугаар сарын 23-ны өдрийн 4/27 дугаар тогтоолоор “Нийтийн эзэмшлийн зам талбайд тээврийн хэрэгслийн төлбөртэй зогсоол ажиллуулах журам”-ыг баталсан бөгөөд “Нийслэлийн нутаг дэвсгэрт төлбөртэй зогсоолын талаар авах зарим арга хэмжээний тухай” НИТХ-ын тогтоол хэрэгжсэнээр уг тогтоол хүчингүй болсонд тооцогдоно.

## ДОЛОО. ХҮНИЙ НӨӨЦ, ТЕХНИК, ЭДИЙН ЗАСГИЙН ТООЦОО.

Захирамжийн хэрэгжилтийг “Замын хөдөлгөөний удирдлагын төв” ОНӨТҮГ хариуцан зохион байгуулна.Тус төв нь Нийслэлийн Иргэдийн төлөөлөгчдийн хурлын 2022 оны 07 дугаар сарын 01-ний өдрийн 76 дугаар тогтоолоор батлагдсан дүрмийн хүрээнд “Засгийн газрын болон Нийслэлийн Засаг даргын үйл ажиллагааны хөтөлбөр, Улаанбаатар хотыг хөгжүүлэх ерөнхий төлөвлөгөөний үндсэн дээр замын хөдөлгөөнийг цахим системээр оновчтой төлөвлөх, зохион байгуулах, хөдөлгөөн зохицуулах үйл ажиллагааг удирдах, хянах, мэдээлэх, тоног төхөөрөмжийн байнгын тасралтгүй ажиллагааг хангах, түүний угсралт суурилуулалтыг хийх, зөрчлийг илрүүлэх, бүртгэх, тээврийн хэрэгслийн зогсоолын үйл ажиллагаа, зөрчил гаргасан тээврийн хэрэгслийг зөөж шилжүүлэх, хотын авто замын хөдөлгөөнд оролцож буй тээврийн хэрэгслийн цахим бүртгэл хийх, холбогдох зөвшөөрөл олгох ажлыг зохион байгуулах, хяналт тавих, хөдөлгөөний бодит мэдээллийг нийтэд олон талт хэлбэрээр хүргэх зорилт бүхий мэдээлэл холбооны дэвшилтэд технологид суурилсан цахим шилжилтийг хэрэгжүүлэх үндсэн чиг үүрэгтэй ажиллаж байна.